**ประกาศองค์การบริหารส่วนตำบลขามสะแกแสง**



**เรื่อง ข้อบัญญัติงบประมาณรายจ่าย ประจำปีงบประมาณ พ.ศ. 2557**

**-----------------------------**

อาศัยอำนาจตามความแห่งระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง (ฉบับที่ 3) พ.ศ. 2543 องค์การบริหารส่วนตำบล ขามสะแกแสง ได้ดำเนินการจัดทำข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ. 2557 เรียบร้อยแล้ว โดยความเห็นชอบของสภาองค์การบริหารส่วนตำบลขามสะแกแสง ในคราวประชุมสมัยสามัญ สมัยที่ 3 ประจำปี พ.ศ. 2556 ครั้งที่ 2/2556 เมื่อวันที่ 22 สิงหาคม พ.ศ. 2556 และนายอำเภอขามสะแกแสงได้พิจารณาลงนามอนุมัติข้อบัญญัติงบประมาณรายจ่ายประจำปีงบประมาณ พ.ศ. 2557 ขององค์การบริหารส่วนตำบลขามสะแกแสง แล้ว เมื่อวันที่ 24 กันยายน พ.ศ. 2556

เพื่อให้การบังคับใช้ข้อบัญญัติงบประมาณรายจ่ายประจำปีงบประมาณ พ.ศ. 2557 เป็นไปด้วยความเรียบร้อย ถูกต้องตามระเบียบของทางราชการและกฎหมายที่กำหนด องค์การบริหารส่วนตำบล ขามสะแกแสง จึงประกาศใช้ข้อบัญญัติงบประมาณรายจ่ายประจำปีงบประมาณ พ.ศ. 2557 ซึ่งมีผลบังคับตั้งแต่วันที่ 1 ตุลาคม 2556 เป็นต้นไป (รายละเอียดตามแนบท้ายประกาศนี้)

จึงประกาศมาให้ทราบโดยทั่วกัน

ประกาศ ณ วันที่ 27 เดือน กันยายน พ.ศ. 2556

(ลงชื่อ) ดอกไม้ พากลาง

(นางดอกไม้ พากลาง)

นายกองค์การบริหารส่วนตำบลขามสะแกแสง